Jan 27,2017
4,500 మందికి ఉద్వాసన
ముంబయి : దేశంలోనే రెండో అతిపెద్ద ప్రయివేటు రంగ విత్త సంస్థ హెచ్‌డీఎఫ్‌సీ బ్యాంకు భారీగా ఉద్యోగులకు ఎసరు పెట్టింది. క్రితం అక్టోబర్‌-డిసెంబర్‌ త్రైమాసికంలో 4,581 మందికి ఉద్వాసన పలికింది. రాబడి వృద్ధి రేటు 18 సంవత్సరాల కనిష్టానికి పడిపోవడంతో పొదుపు చర్యల్లో భాగంగా ఈ నిర్ణయం తీసుకుంది. ఒకే త్రైమాసికంలో ఇంత భారీ స్థాయిలో సిబ్బందిని తొలగించడం ఇదే తొలిసారి. కాగా ఆర్థిక వ్యవస్థ పుంజుకోకపోతే ఇలాంటి పరిస్థితులు మరిన్ని ఎదుర్కోవాల్సి ఉండొచ్చని సంకేతాలు ఇచ్చింది. భవిష్యత్తు నియామకాల్లో స్తబ్దత కొనసాగొచ్చని పేర్కొంది. సిబ్బంది తొలగింపు, ఆటోమేషన్‌తో పాటు వివిధ చర్యల ద్వారా ఉత్పత్తిని పెంచుకోవడంపై దృష్టి కేంద్రీకరిస్తోంది. ఈ ఉద్యోగాలు ఎక్కువగా రిటైల్‌ ఆస్తుల రూపకల్పనలోనివని డైవా క్యాపిటల్‌ మార్కెట్స్‌ రీసెర్చ్‌ హెడ్‌ పునిట్‌ శ్రీవాస్తవా పేర్కొన్నారు. ఇది వ్యాపారం యొక్క బలహీనతని ఆయన అభివర్ణించారు.
మీ స్నేహితులకు రికమెండ్ చెయ్యండి